CELEX: 62008CN0382
Language: fi
Date: 2008-08-25 00:00:00
Title: Asia C-382/08: Ennakkoratkaisupyyntö, jonka Unabhängiger Verwaltungssenat des Landes Oberösterreich (Itävalta) on esittänyt 25.8.2008 — Michael Neukirchinger v. Bezirkshauptmannschaft Grieskirchen

8.11.2008   
            
            
               FI
            
            
               Euroopan unionin virallinen lehti
            
            
               C 285/26
            
         Ennakkoratkaisupyyntö, jonka Unabhängiger Verwaltungssenat des Landes Oberösterreich (Itävalta) on esittänyt 25.8.2008 — Michael Neukirchinger v. Bezirkshauptmannschaft Grieskirchen
   (Asia C-382/08)
   (2008/C 285/42)
   Oikeudenkäyntikieli: saksa
   Ennakkoratkaisua pyytänyt tuomioistuin
   Unabhängiger Verwaltungssenat des Landes Oberösterreich
   Pääasian asianosaiset
   
      Kantaja: Michael Neukirchinger
   
      Vastaaja: Bezirkshauptmannschaft Grieskirchen
   Ennakkoratkaisukysymykset
   
               1)
            
            
               Onko EY 49 artiklaa ja sitä seuraavia artikloja tulkittava siten, että ne ovat esteenä jäsenvaltion oikeussäännölle, jonka mukaan toiseen jäsenvaltioon sijoittautuneelta henkilöltä, jolla on kyseisen valtion oikeusjärjestyksen mukainen lupa kaupallisten kuumailmapallolentojen järjestämiseen, edellytetään, että hänellä on toimi- tai asuinpaikka Itävallassa, jotta hän voi tarjota kuumailmapallolentoja [Saksassa] (Luftfahrtgesetzin 106 §, BGBl. 253/1957, sellaisena kuin se on viimeksi muutettuna BGBl. I 83/2008:lla)?
            
         
               2)
            
            
               Onko EY 49 artiklaa ja sitä seuraavia artikloja tulkittava siten, että ne ovat esteenä jäsenvaltion oikeussäännölle, jonka mukaan toiseen jäsenvaltioon sijoittautunut kaupallisten kuumailmapallolentojen järjestämistä koskevan luvan haltija, joka on tunnustettu tämän valtion oikeusjärjestyksen mukaan, voi tarjota ensin mainitussa jäsenvaltiossa kuumailmapallolentoja ainoastaan sillä edellytyksellä, että hän hankkii uuden luvan, jonka myöntämisedellytykset vastaavat asiallisesti lähtövaltiossa myönnetyn luvan edellytyksiä, minkä lisäksi edellytetään, että hänellä on toimi- tai asuinpaikka ensin mainitussa jäsenvaltiossa (Itävallassa)?
            
         
               3)
            
            
               Ovatko Luftfahrtgesetzin 102 §:n säännökset, luettuina yhdessä lain 104 §:n ja 106 §:n kanssa, ristiriidassa EY 49 artiklan kanssa, kun Saksaan sijoittautunut luvanhaltija asetetaan hallintorikosoikeudelliseen syytteeseen hänen käytettyään lupaansa Itävallassa, minkä seurauksena hänen markkinoillepääsynsä estyy? Tämän taustalla on se, että Luftfahrtgesetzin 106 §:n 1 momentin mukaan kyseisenlaista lupaa tai toimilupaa ei voida myöntää, ellei asianomaisella ole Itävallassa erillistä toimipaikkaa ja/tai asuinpaikkaa ja ellei Saksassa jo rekisteröityä kuumailmapalloa rekisteröidä uudelleen Itävallassa.